Încă un pas spre relaxarea restricțiilor. Rata de infectare pe București a scăzut din nou.
Rata de infectare din orașul București a scăzut sâmbătă până la 2,86. Autoritățile au anunțat că vor lua o decizie duminică. Potrivit reglementărilor legale, la scăderea incidenţei COVID-19 sub 3 la mia de locuitori pot fi deschise restaurantele, cafenelele, cinematografele, teatrele și cazinourile la interior.
Rata de infectare din orașul București a scăzut sâmbătă până la 2,86. Asta înseamnă că îndeplinește condițiile pentru a intra în scenariul galben, ceea ce presupune relaxarea măsurilor anti-COVID. Autoritățile au anunțat că vor lua o decizie duminică.Datele oficiale arată că sâmbătă, rata de infectare în București este 2,86 la mia de locuitori. Este pentru a doua zi consecutiv când rata scade.Potrivit reglementărilor legale, la scăderea incidenţei COVID-19 sub 3 la mia de locuitori pot fi deschise restaurantele, cafenelele, cinematografele, teatrele și cazinourile la interior la capacitatea de 30%, în intervalul orar 6.00 – 22.00.Comitetul pentru Situații de Urgență va lua duminică o decizie în această privință. Joi seara, prefectul Capitalei, Alin Stoica, a explicat că este nevoie de câteva zile pentru a se constata că trendul descrescător se va menține."Dar după ce va ajunge la 3 la mie vom aștepta 24 de ore sau 48 de ore pentru a fi siguri că trendul se menține. Trebuie să așteptăm, să se confirme trendul descrescător", a explicat prefectul Alin Stoica, joi seara, la Digi 24.